**Atbildes uz jautājumiem par**

Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju”

**4.1.2.8. pasākumu “Nevalstisko organizāciju iesaiste veselības veicināšanas un slimību profilakses pasākumu īstenošanā”**

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021.–2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.8. pasākuma “Nevalstisko organizāciju iesaiste veselības veicināšanas un slimību profilakses pasākumu īstenošanā” projektu iesniegumu atlases nolikums

**CFLA** – Centrālā finanšu un līgumu aģentūra

**ESF+ –** Eiropas Sociālais fonds Plus

**SPKC** – Slimību profilakses un kontroles centrs

**NVO** – nevalstiska organizācija

**KPVIS** –Kohēzijas politikas fondu vadības informācijas sistēma jeb Projektu portāls

[**MK noteikumi -**](https://likumi.lv/ta/id/357877) Ministru kabineta 2025. gada 7. janvāra noteikumi Nr. 22 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.8. pasākuma “Nevalstisko organizāciju iesaiste veselības veicināšanas un slimību profilakses pasākumu īstenošanā” īstenošanas noteikumi”

Saturs

[1. Vispārīgi jautājumi 2](#_Toc191379046)

[2. Darbību un izmaksu attiecināmība 5](#_Toc191379047)

[3. Projekta iesnieguma aizpildīšana un pievienojamie dokumenti 5](#_Toc191379048)

[4. Īstenošanas nosacījumi 5](#_Toc191379049)

[5. Vērtēšana un lēmumu pieņemšana 6](#_Toc191379050)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Par teritoriālo griezumu: cik svarīgi ir viena reģiona ietvaros pārklāt visus novadus? Vai arī var realizēt aktivitātes tikai dažos attiecīgā reģiona novados?*(vebinārs 27.03.2025.)* | Viena reģiona ietvaros projektā iespēju robežās ir jānodrošina maksimālu reģiona novadu pārklājumu.Ņemot vērā, ka katram plānošanas reģionam ir paredzēts konkrēts finansējuma apjoms – 300 000 *euro*, tad tiek sagaidīts, ka pasākumi tiek īstenoti pēc iespējas nodrošinot plašāku pārklājumu. Minētais kritērijs ir saistīts arī ar secīgu un papildinošu pasākumu īstenošanu. Bet kritērijos nav noteikts obligātais plānošanas reģiona pašvaldību pārklājums. |
| 1.2. | Par pieredzi: vai vajag atsevišķi apliecināt pieredzi visos 5 reģionos, ja iesniedz projektu par aktivitātēm visos reģionos?*(vebinārs 27.03.2025.)* | Nē, nav jāapliecina pieredze reģionālā griezumā, bet konkrētās NVO pieredze. |
| 1.3. | Vai pareizi saprotu, ka projektam noteikti jābūt realizētam visos 5 reģionos?*(vebinārs 27.03.2025.)* | Nē, tā nav obligāta prasība. Var iesniegt projektu par vienu no plānošanas reģioniem vienā no jomām. Maksimālais projektā pieejamais finansējums vienā reģionā par vienu jomu ir 300 000 *euro.* |
| 1.4. | Kāds ir minimālais mērķgrupas lielums (skaits).*(vebinārs 27.03.2025.)*  | Konkrēts skaits nav noteikts, mērķgrupas lielums vērtējams kontekstā ar plānoto pasākumu veidu (lekcijas vai individuāls darbs ar mērķa grupu).Vienlaikus jāņem vērā, lai būtu pierādījumos balstīti pasākumi. Piemēram, svarīgi veidojot pasākumus vecākiem, veidot ciklus, kuros, nepiedalās vairāk kā 8-10 vecāki, lai sasniegtu efektivitāti, bet katrai mērķa grupai šis mērķgrupas lielums atkarībā no pasākuma formas un satura var atšķirties. |
| 1.5. | Vērtēšanas kritērijs 4.6.3.: kas projekta iesniegšanas brīdī apliecina, ka iesniedzējs ir apzinājis konkrētas mērķagrupas personas? Ja runa ir par veselu reģionu, piem., Rīgu, kurā dzīvo 1/2 valsts iedzīvotāju un ja zinām, ka darbs ar mērķa grupu (konkrētajām personām?) notiks vēl 2029. gadā? *Papildinājums:* Jautājums par 4.6.3. - konkrētās mērķa grupas personu apzināšanu.*(vebinārs 27.03.2025.)* | Minētam kritērijam ir 3 apakšpunkti, kuros noteikts, ka:1. iesniedzējs jau ir  izstrādājis laika grafiku (pārskatāmam periodam, lai pēc projekta īstenošanas būtu skaidri veicamo pasākumu īstenošanas laiki);
2. ir piesaistījis vai apzinājis nepieciešamos speciālistus;
3. apzinājis konkrētas mērķa grupas vajadzības un mērķa grupas personas, kuras iesaistīsies projektā (pārskatāmam periodam);

*Precizējums:* Vēlamies, lai projekti ir augstas gatavības, kas nozīmē, ka pēc projektu apstiprināšanas tie būtu gatavi uzsākt projekta īstenošanu. Laika grafiks pasākumiem parāda konkrētus laikus un vietas, kur varētu notikt plānotie pasākumi, piesaistītais personāls apliecina, ka finansējuma saņēmējs ir piesaistījis arī speciālistus, kas to varētu īstenot, kā arī apzināta mērķa grupa paredz to, ka projekta īstenotājam ir skaidrs, kas tad piedalīsies plānotajos pasākumos.  |
| 1.6. | Vai ir jānodrošina, ka kāds bērns, kurš nejauši trāpījis, piemēram, viena novada vienā no 8 gada laikā plānotajām 4.1.2.2. pasākuma nodarbībā, netiek ielaists mūsu plānotajā pasākumā, lai nebūtu pieminētais dubultā finansējuma risks?(vebinārs 27.03.2025.) | Dubultā finansējuma risks pastāvētu tādā gadījumā, ja viens un tas pats pasākuma organizators/lektors/vadītājs nodrošinātu tādas pašas aktivitātes tai pašai mērķauditorijai dažādu projektu ietvaros ( piemēram pasākumu 4.1.2.2. un 4.1.2.8. projektu ietvaros) . Ja kāds no pasākuma dalībniekiem nejauši vai savas intereses vadīts ir nokļuvis dalībnieku lokā, dubultā finansējuma risks neiestāsies. |
| 1.7. | Kā norādīt projekta iesniedzēju, ja ir vairākas biedrības, kas īsteno vienu projektu?*(vebinārs 27.03.2025.)* | MK noteikumi Nr.22 projektu iesniegumu atlasē neparedz sadarbības partneri, projektu iesniedz viens projekta iesniedzējs, kas pēc projekta iesnieguma apstiprināšanas kļūst par finansējuma saņēmēju, līdz ar to projekta iesniegumā sadaļas “Sadarbības partneri” nav.Papildus vēršam uzmanību, ka projekta iesniedzējam ir visa atbildība par projekta īstenošanu, atskaišu sagatavošanu u.t.t.Īstenojot projektu finansējuma saņēmējs var piesaistīt citu NVO pārstāvjus projekta īstenošanā slēdzot ar to darbiniekiem darba līgumus vai uzņēmuma līgumus. Vienlaikus, lai apliecinātu, ka projekta iesniedzējs ir apzinājis un piesaistījis nepieciešamos speciālistus, piemēram, no citām NVO, projekta iesnieguma sadaļā “Pielikumu” jāpievieno starp projekta iesniedzēju un nepieciešamo speciālistu spēkā esošs noslēgts darba līgums vai nodomu protokols, kurā nepieciešamais speciālists apliecina gatavību pēc projekta iesnieguma apstiprināšanas, iesaistīties projekta iesniedzēja plānoto veselības veicināšanas un slimību profilakses pasākumu īstenošanā konkrētā Latvijas plānošanas reģionā |
| 1.8. | Ja plānots projektu īstenot visos 5 reģionos, vai plānotais personāla finansējums jāsadala pa 5 reģioniem vienādi, t.i., galīgi neņemot vērā ne ka novadu skaits nav vienāds visos reģionos, ne arī lielo iedzīvotāju skaita atšķirību starp atsevišķajiem reģioniem? *Papildinājums:* Bet var arī neplānot atsevišķi personāla finansējumu pa reģioniem? *(vebinārs 27.03.2025.)* | Nē, bet jāņem vērā, katram reģionam pieejamo finansējumu 300 000 *euro* katrā no jomām. Personāla finansējumu katra reģiona ietvaros var plānot atsevišķi. *Papildinājums:* No projekta iesniegumā norādītās informācijas jāgūst parliecība, ka konkrētam reģionam ir paredzēts atbilstošs finansējums 300 000 *euro*. Ietverot visus reģionus var paredzēt, ka personālam atalgojums tiek maksāts proporcionāli aptverto reģionu skaitam. Piemēram, projekta vadītāja izmaksas. Viens projekta vadītājs - pilnā slodzē izmaksas sedz proporcionāli reģionu skaitam. Vai ir piesaistīts konkrēts speciālists, kas strādā konkrētā reģionā, tad minētā speciālista izmaksas tiek segtas tikai no konkrētā reģiona plānotām izmaksām. |
| 1.9. | Tas nosacījums par vismaz 30% no slodzes: ja biedŗības darbinieks strādā šajā projektā pat visus 100% sava darba laika, tad attiecībā uz katru reģionu atsevišķi tur nekādi 30 % nesanāks. *(vebinārs 27.03.2025.)* | Noslodze netiek vērtēta reģionālā griezumā, bet projektā (kopā) ne mazāka kā 30 procentu noslodze. |
| 1.10. | Vai pareizi saprotam, ka, ja strādā nepilnu laiku, tad nosacījums par 30% noslodzi nav saistošs (MK noteikumu 20. punkts ) . Vismaz 30% noslodze attiecas uz daļlaika darbiniekiem. *(vebinārs 27.03.2025.)*  | Atbilstoši MK noteikumu Nr.22. 20.punktam - ja personāla iesaiste projektā ir nodrošināta saskaņā ar daļlaika izmaksu attiecināmības principu, attiecināma ir ne mazāka kā 30 procentu noslodze. Ja personāls ir nodarbināts nepilnu darba laiku, atlīdzības izmaksas nosakāmas atbilstoši nepilna darba laika noslodzei.Ja projektā tiek strādāts normālais vai nepilns darba laiks, tas nozīmē, ka 100% no darba laika tiek veltīts darbam ar projektu neatkarīgi no nepilna darba laika (arī strādājot 20% darba laiku tiek veikts 100% darbs ar projektu). |
| 1.11. | Sociālo tīklu lietotājus pa reģioniem pagrūti sadalīt. Kā plānot un aprakstīt, piem., komunikācijas kampaņas, ja projekts tiek iesniegts par visiem 5 reģioniem, bet vērtēts tiks katrā reģionā atsevišķi? Tāpat - ja plānotas aktivitātes kādā visas valsts mēroga pasākumā, piemēram, Dziesmu svētkos? *(vebinārs 27.03.2025.)* | Izmantotie komunikācijas kanāli un metodes tiks vērtēti 4.2. kritērija ietvaros un šis kritērijs tiek vērtēts NVO griezumā, nevis reģiona griezumā. Līdz ar to šajā kritērijā iegūtais punktu skaits, tiks pieskaitīts reģionālo kritēriju ( 4.3. (vai 4.4. atkarībā no jomas) un 4.6.)iegūtajam vērtējuma par katru reģionu atsevišķi. Attiecīgi sociālo tīklu vai liela mēroga pasākumu apmeklētājus, kuriem tiks piedāvāti arī projekta pasākumi, nav jādala pa reģioniem.Papildus norādām, atbilstoši specifiskajam vērtēšanas kritērijam Nr.3.1. - Projekta iesniegumā ir jābūt skaidri norādītiem Latvijas plānošanas reģioni, kuros plānots nodrošināt veselības veicināšanas un slimību profilakses pasākumu īstenošanu - ja pasākuma 4.1.2.8. aktivitātes plānotas nacionāla mēroga pasākuma ietvaros, piemēram, Dziesmu un deju svētkos, kas norisināsies Rīgā, tad tās būtu plānojamas tikai tajā projektā, kas aptver Rīgas plānošanas reģionu. |
| 1.12. | Tiešsaistes seminārā vairākkārt tika uzsvērts, ka projekta mērķa grupa ir bērni un jaunieši, tomēr MK noteikumos un nolikumā ir minēts, ka mērķa grupa ir visi Latvijas iedzīvotāji, īpaši bērni, jaunieši un vecāki. Tā pat vērtēšanas kritērijos neatrodu, ka tiktu izvērtēts vai mērķa grupa ir tieši bērni, jaunieši un vecāki. Vai šajā gadījumā ir iespējams iesniegt projektu pieteikumus, norādot citu mērķa grupu ar pamatotām mērķa grupas vajadzībām?(saņemt e-pastā 28.03.) | Atbilstoši MK noteikumu 7.punktam mērķa grupa ir Latvijas iedzīvotāji, it īpaši bērni, jaunieši un vecāki. Vēlamies vērst uzmanību, ka pasākumā īpaša uzmanība tiek vērsta uz bērniem, jauniešiem un vecākiem, bet vienlaikus tas neizslēdz arī citu mērķa grupu iesaisti projekta ietvaros īstenotajās aktivitātēs.Projekta iesniegumā plānoto pasākumu atbilstība mērķa grupas vajadzībām tiks vērtētā sekojošos kritērijos:Vienotā izvēles kritērijā Nr. 2.1 “Projekta iesniegumā norādītā mērķa grupa atbilst MK noteikumos noteiktajam un ir identificētas mērķa grupas vajadzības un risināmās problēmas.”Specifiskajā atbilstības kritērijā Nr.3.2. “Projekta iesniegumā plānotās darbības vērstas uz mērķa grupas vajadzību nodrošināšanu un pierādījumos balstītu metožu veselības veicināšanai un slimību profilaksei izmantošanu pasākuma īstenošanā.”Specifiskajā atbilstības kritērijā Nr.3.3. “Projekta iesniegumā ir aprakstītas projektā plānotās aktivitātes, kas nodrošina secīgu un papildinošu pasākumu īstenošanu konkrētām mērķa grupām, veidojot nepārtrauktu veselības veicināšanas un slimību profilakses pasākumu īstenošanas procesu, tostarp iekļaujot mērķgrupas tuviniekus un citus iesaistītos”, kas paredz, ka jānodrošina secīgu un papildinošu pasākumu īstenošanu konkrētām mērķa grupām konkrētajā projekta jomā, veidojot nepārtrauktu veselības veicināšanas un slimību profilakses pasākumu īstenošanas procesu. Piemēram darbā ar bērniem, jauniešiem un viņu vecākiem (t.sk. aizbildņiem, audžuģimenēm un bērnu aprūpes iestāžu darbiniekiem) paredzot šādus pasākumus:1. Atkarību mazināšanas un profilakses jomā:
* Vecumposmam atbilstošu dzīves prasmju attīstīšanas aktivitātes, kas vērstas uz atkarību risku mazināšanu, bērniem un jauniešiem;
* Atbalsta un prasmju attīstīšanas pasākumi ģimenēm un aprūpes sniedzējiem, nodrošinot agrīnu profilaksi, ieskaitot sarunu vadīšanu, atkarību atpazīšanu un palīdzības iespējas;
* Atkarību profilakses un kaitējuma mazināšanas pasākumi izklaides vietās.
1. Seksuālās un reproduktīvās veselības veicināšana jomā:
* Seksuālās un reproduktīvās veselības informēšanas aktivitātes dažādiem vecumposmiem bērniem un jauniešiem, t.sk. ar funkcionāliem traucējumiem;
* Ģimeņu izglītošana par seksuālās un reproduktīvās veselības jautājumiem, ieskaitot sarunu vadīšanu ar bērniem un jauniešiem.

Kvalitātes kritēriju apakškritērijā Nr. 4.6.3. “projekta iesniegumā ir norādīts, ka projekta iesniedzējs ir apzinājis konkrētas mērķa grupas vajadzības un mērķa grupas personas, kuras iesaistīsies projektā paredzētajos veselības veicināšanas un slimību profilakses pasākumos”.Iepazīstoties ar minēto kritēriju aprakstiem, ir secināms, ka primārā mērķa grupa paredzētajos veselības veicināšanas un slimību profilakses pasākumos ir bērni, jaunieši un viņu vecāki, bet tas neizslēdz arī citu mērķa grupu iesaisti veselības veicināšanas un slimību profilakses pasākumos, vērtējot gan dažādo potenciālo pasākumu raksturu – konferences, konsultācijas, lekciju cikli, semināri, tiešsaistes semināri, u.c., kuros var piedalīties arī citas mērķa grupas. |
| [Darbību un izmaksu attiecināmība](#_Toc157068016) |
| 2.1. | Vai komunikācijas un publicitātes izmaksu ietvarā var paredzēt projekta iesniedzēja tīmekļa vietnes uzlabošanu? *(vebinārs 27.03.2025.)* | Komunikāciju un publicitātes izmaksas ir paredzētas plānoto pasākumu informācijas izplatīšanai, uzsverot ES fondu finansējumu. Tīmekļa vietnes uzlabošanas darbībām šis finansējums nav paredzēts. |
| 2.2. | Vai atlīdzības izmaksas projekta īstenošanas personālam var paredzēt arī uz uzņēmuma līguma pamata? *(vebinārs 27.03.2025.)* | Atbilstoši [MK noteikumu](https://likumi.lv/ta/id/357877) 26.1. apakšpunkts: *iepirkumus, kas nepieciešami atbalstāmo darbību īstenošanai, pēc iespējas veic kā sociāli atbildīgus iepirkumus, tai skaitā nodrošina vides prasību integrāciju preču un pakalpojumu iepirkumos (zaļais publiskais iepirkums) un atbilstoši Eiropas Savienības un Latvijas Republikas iepirkumus regulējošo normatīvo aktu prasībām īsteno atklātu, pārredzamu, nediskriminējošu un konkurenci nodrošinošu procedūru,* atlīdzības izmaksas projekta īstenošanas personālam var paredzēt arī uz uzņēmuma līguma pamata. |
| 2.3. | Nav atbalstāma aktivitāšu īstenošana izglītības iestādēs - pat, ja tās nav vispārējās izglītības iestādes, bet gan tādas, kurās līdz šim ne pašvaldības, ne valsts gan neko nav rīkojušas par šīm tēmām? -Šeit runa ir par mācību saturu, bet iespējams var īstenot pasākumus interešu izglītības  iestādēs vai pašvaldību jauniešu  centros.*Papildinājums:* Un otrā jomā? *(vebinārs 27.03.2025.)* | Atkarību jomā izglītības iestādēs jau ir plānots ieviest *Unplugged* programmu, kas jau ir 10 nodarbību cikla ieviešana. Papildus pasākumu īstenošanai, kur ieviešami cikliski pasākumi, skolās ir sarežģīti atrast laiku. *Papildinājums:* Arī otrā jomā, t.i. - seksuālās un reproduktīvās veselības veicināšana, aicinām pasākumus īstenot citās vidēs - jauniešu centros, festivālos, internetā, sociālajos tīklos.  |
| Projekta iesnieguma aizpildīšana un pievienojamie dokumenti |
| 3.1. | Vēlos noskaidrot par sadarbības partnera piesaistes formu projektā. Formāli iesniegumā sadaļas “Sadarbības partneri” nav? Vai ir pieņemami, ka sadarbības līgumu ar citām NVO tiek pievienoti projekta iesnieguma pielikumā?*(jautājums iekļauts vebināra anketā 27.03.2025.*) | MK noteikumi Nr.22 projektu iesniegumu atlasē neparedz sadarbības partneri, projektu iesniedz viens projekta iesniedzējs, kas pēc projekta iesnieguma apstiprināšanas kļūst par finansējuma saņēmēju, līdz ar to projekta iesniegumā sadaļas “Sadarbības partneri” nav.Īstenojot projektu finansējuma saņēmējs var piesaistīt citu NVO pārstāvjus projekta īstenošanā slēdzot ar to darbiniekiem darba līgumus vai uzņēmuma līgumus. Vienlaikus, lai apliecinātu, ka projekta iesniedzējs ir apzinājis un piesaistījis nepieciešamos speciālistus, piemēram, no citām NVO, projekta iesnieguma sadaļā “Pielikumu” jāpievieno starp projekta iesniedzēju un nepieciešamo speciālistu spēkā esošs noslēgts darba līgums vai nodomu protokols, kurā nepieciešamais speciālists apliecina gatavību pēc projekta iesnieguma apstiprināšanas, iesaistīties projekta iesniedzēja plānoto veselības veicināšanas un slimību profilakses pasākumu īstenošanā konkrētā Latvijas plānošanas reģionā. |
| 3.2. |  |  |
| Īstenošanas nosacījumi |
| 4.1. |  |  |
| 4.2. |  |  |
| Vērtēšana un lēmumu pieņemšana |
| 5.1. |  |  |
| 5.2. |  |  |